Ε.Π.Σ. ΑΧΑΪΑΣ

ΠΡΟΚΗΡΥΞΗ

ΚΥΠΕΛΛΟΥ ΕΛΛΑΔΟΣ ΕΡΑΣΙΤΕΧΝΩΝ ΠΟΔΟΣΦΑΙΡΙΣΤΩΝ

περιόδου 2016-2017

Η ΕΝΩΣΗ ΠΟΔΟΣΦΑΙΡΙΚΩΝ ΣΩΜΑΤΕΙΩΝ ΑΧΑΪΑΣ, αφού έλαβε υπ' όψη :

1. ΤΗΝ ΑΘΛΗΤΙΚΗ ΝΟΜΟΘΕΣΙΑ ΠΟΥ ΙΣΧΥΕΙ ΣΗΜΕΡΑ.
2. ΤΟ ΚΑΤΑΣΤΑΤΙΚΟ ΤΗΣ.
3. ΤΙΣ ΔΙΑΤΑΞΕΙΣ ΤΟΥ ΚΑΠ ΕΡΑΣΙΤΕΧΝΙΚΩΝ ΠΡΩΤΑΘΛΗΜΑΤΩΝ ΟΠΩΣ ΑΥΤΕΣ ΙΣΧΥΟΥΝ ΚΑΤΑ ΤΗΝ ΕΝΑΡΞΗ ΤΟΥ ΠΑΡΟΝΤΟΣ ΠΡΩΤΑΘΛΗΜΑΤΟΣ ΚΥΠΕΛΛΟΥ.
4. ΤΙΣ ΑΠΟΦΑΣΕΙΣ ΤΟΥ Δ.Σ. ΤΗΣ Ε.Π.Σ. ΑΧΑΪΑΣ 47 / 11-7-2016.

**ΠΡΟΚΗΡΥΣΣΕΙ**

**Τη διοργάνωση των αγώνων της 1ης Φάσης του ΚΥΠΕΛΛΟΥ ΕΛΛΑΔΟΣ ΕΡΑΣΙΤΕΧΝΩΝ ΠΟΔΟΣΦΑΙΡΙΣΤΩΝ ΠΕΡΙΟΔΟΥ 2016 - 2017:**

***Άρθρο 1***

***ΕΝΝΟΙΑ ΠΡΟΚΗΡΥΞΗΣ - ΔΗΛΩΣΗ ΣΥΜΜΕΤΟΧΗΣ***

Η προκήρυξη αυτή είναι ΠΡΟΣΚΛΗΣΗ για την κατάρτιση σύμβασης προσχώρησης μεταξύ της διοργανώτριας που είναι η Ε.Π.Σ. ΑΧΑΪΑΣ και ΤΩΝ ΣΩΜΑΤΕΙΩΝ που οι ομάδες τους έχουν δικαίωμα συμμετοχής στο ΚΥΠΕΛΛΟ ΕΛΛΑΔΟΣ ΕΡΑΣΙΤΕΧΝΩΝ ΠΟΔΟΣΦΑΙΡΙΣΤΩΝ περιόδου 2016-2017 που αυτή η προκήρυξη ορίζει.

Κατ' εφαρμογή δε των διατάξεων του ισχύοντος Καταστατικού της Ε.Π.Ο., η παρούσα δήλωση συμμετοχής αποτελεί ΑΝΕΠΙΦΥΛΑΚΤΗ ΑΠΟΔΟΧΗ του Καταστατικού αυτού και των εκδοθέντων ή εκδοθησομένων Κανονισμών της Ε.Π.Ο. Η συμμετοχή των ομάδων Α και B΄ Κατηγορίας είναι ΥΠΟΧΡΕΩΤΙΚΗ, εξαιρουμένων των ομάδων Γ΄ Κατηγορίας .

Η ΔΗΛΩΣΗ ΣΥΜΜΕΤΟΧΗΣ πρέπει να υποβληθεί στην Ε.Π.Σ. Αχαΐας μέχρι τις **12-08-2016**.

***Άρθρο 2***

***ΔΙΟΡΓΑΝΩΣΗ –ΔΙΚΑΙΩΜΑ ΣΥΜΜΕΤΟΧΗΣ***

Οι αγώνες διοργανώνονται από την ΕΠΣΑ και θα διεξαχθούν **από Σεπτέμβρη 2016** **έως την ημέρα της ανακοίνωσης από την Ε.Π.Ο. για την Β’ Φάση του Κυπέλλου Ελλάδος Ερασιτεχνών** σύμφωνα με τις διατάξεις του ΚΑΠ Ερασιτεχνικών Πρωταθλημάτων.

Κάθε Σωματείο μαζί με τη Δήλωση Συμμετοχής πρέπει να καταβάλει στην ΕΠΣ Αχαΐας και το σχετικό παράβολο που ορίστηκε στο ποσό των πενήντα (50) ευρώ.

***Άρθρο 3***

***ΤΡΟΠΟΣ ΤΕΛΕΣΗΣ ΤΩΝ ΑΓΩΝΩΝ ΚΥΠΕΛΛΟΥ ΕΛΛΑΔΟΣ ΕΡΑΣΙΤΕΧΝΩΝ***

Α) Οι αγώνες του Κυπέλλου Ελλάδος Ερασιτεχνών θα διεξάγονται με το σύστημα απλών συναντήσεων αποκλεισμού. Γηπεδούχος ομάδα θα δηλώνεται αυτή που βρίσκεται στην κατώτερη κατηγορία. Στην περίπτωση που δυο ομάδες βρίσκονται στην ίδια κατηγορία, γηπεδούχος θα είναι αυτή που κληρώνεται πρώτη. Το σύστημα αυτό έχει ισχύ έως και την προημιτελική φάση. Από την Α’ Φάση, στην κλήρωση, θα συμμετέχουν όλες οι ομάδες από Α’ , Β’ και Γ’ κατηγορίες (όσες ομάδες δηλώσουν συμμετοχή). Στην Α’ και την Β’ φάση, κατά τις κληρώσεις, οι ομάδες θα χωριστούν σε ομίλους με γεωγραφικά κριτήρια με τον όμιλο του Αιγίου με όριο τον πρώην Δήμο Ρίου, τον όμιλο Δυτικής Αχαΐας – Ερυμάνθου με όριο τον πρώην Δήμο Παραλίας και τον όμιλο της Πάτρας.

Β) Σε περίπτωση ισόπαλου αποτελέσματος εφαρμόζεται η διαδικασία που προβλέπεται από τη διάταξη της παρ. 9 του άρθρου 20 του ΚΑΠ (παράταση κ.λ.π.).

***Άρθρο 4***

***ΠΡΟΓΡΑΜΜΑ ΑΓΩΝΩΝ –ΗΜΕΡΟΜΗΝΙΑ ΕΝΑΡΞΗΣ ΑΓΩΝΩΝ***

Α) Η ημερομηνία έναρξης των αγώνων και το πρόγραμμα των αγώνων ορίζονται από την επιτροπή Πρωταθλημάτων και Κυπέλλου της Ε.Π.Σ.Α.

**Β) Τα σωματεία θα ενημερώνονται για το πρόγραμμα αγώνων από την ιστοσελίδα (www.epsachaias.gr) και τα γραφεία της Ένωσης.**

***ΣΥΜΜΕΤΟΧΗ ΠΟΔΟΣΦΑΙΡΙΣΤΩΝ***

Σχετικά με την συμμετοχή των ποδοσφαιριστών, ισχύει ότι και στο πρωτάθλημα βάσει του άρθρου 13 παρ. 2 και 3 της προκήρυξης πρωταθλημάτων.

***Άρθρο 6***

***ΓΗΠΕΔΑ ΤΕΛΕΣΗΣ ΑΓΩΝΩΝ***

Τα γήπεδα τέλεσης των αγώνων και οι γηπεδούχες ομάδες ορίζονται από το πρόγραμμα των αγώνων.

***Άρθρο 7***

***ΑΔΕΙΑ ΑΓΩΝΑ***

Για την έκδοση άδειας τέλεσης των αγώνων, υπεύθυνο είναι το γηπεδούχο σωματείο.

***Άρθρο 8***

***ΕΞΟΔΑ ΜΕΤΑΚΙΝΗΣΗΣ ΣΩΜΑΤΕΙΩΝ – ΔΙΑΙΤΗΣΙΑΣ - ΓΙΑΤΡΟΥ - ΠΑΡΑΤΗΡΗΤΗ ΑΓΩΝΑ***

Για τις ομάδες που μετέχουν στους αγώνες, τα έξοδα μετακινήσεως του αγώνα βαρύνουν τις ίδιες.

Τα έξοδα διαιτησίας βαρύνουν κατά το ήμισυ την κάθε ομάδα.

Τα έξοδα του γιατρού αγώνα βαρύνουν την γηπεδούχο ομάδα.

Ομάδα η οποία δεν θα έχει γιατρό θα τιμωρείται με πρόστιμο 50ευρώ.

***Άρθρο 9***

***ΟΙΚΟΝΟΜΙΚΗ ΔΙΑΧΕΙΡΙΣΗ ΤΩΝ ΑΓΩΝΩΝ***

Έχει απόλυτη εφαρμογή το άρθρο 21 της Προκήρυξης Πρωταθλημάτων με τη διαφορά ότι τα έσοδα είναι μισά-μισά και για τις δύο ομάδες. Η τιμή των εισιτηρίων για τους αγώνες Κυπέλλου είναι τρία (3) ευρώ. Όσον αφορά τον τελικό της διοργάνωσης, μετά την εκκαθάριση το καθαρό ποσό που προκύπτει θα κατατίθεται στο ταμείο της ΕΠΣ Αχαΐας υπέρ ενίσχυσης του ταμείου τραυματιζομένων ποδοσφαιριστών.

Το αντίτιμο του εισιτηρίου του Τελικού αγώνα ορίζεται με απόφαση του Δ.Σ της ΕΠΣ Αχαΐας.

***Άρθρο 10***

***ΠΟΙΝΕΣ ΣΕ ΒΑΡΟΣ ΣΩΜΑΤΕΙΩΝ-ΠΟΔΟΣΦΑΙΡΙΣΤΩΝ-ΜΕΛΩΝ-ΦΙΛΑΘΛΩΝ***

Σωματείο που δεν δηλώσει συμμετοχή ενώ υποχρεούται από την Προκήρυξη, υφίσταται τις ποινές που προβλέπονται από τον ΚΑΠ.

Ποινές αγωνιστικού αποκλεισμού από αποβολή με κόκκινη κάρτα, η οποία εδόθη σε ποδοσφαιριστή εκτίεται σε κάθε διοργάνωση Πρωταθλήματος ή Κυπέλλου της ίδιας ή επόμενης αγωνιστικής περιόδου, εκτός των Πρωταθλημάτων Υποδομών για όσους ποδοσφαιριστές έχουν δικαίωμα συμμετοχής και σε αυτά.

***Άρθρο 11***

***ΓΗΠΕΔΟ ΚΑΙ ΕΠΑΘΛΑ ΤΕΛΙΚΟΥ ΑΓΩΝΑ***

Α) Ο Τελικός αγώνας Κυπέλλου Ερασιτεχνών Ε.Π.Σ. Αχαΐας θα διεξαχθεί στο:

* Δημοτικό Στάδιο Αιγίου σε περίπτωση που τουλάχιστον η μία διαγωνιζόμενη ομάδα ανήκει στο Δήμο Αιγιαλείας.
* Δημοτικό Στάδιο Κ. Αχαΐας σε περίπτωση που τουλάχιστον η μία διαγωνιζόμενη ομάδα ανήκει στο Δήμο Δυτικής Αχαΐας.
* Σε οποιαδήποτε άλλη περίπτωση διαγωνιζόμενων ομάδων ο Τελικός θα διεξαχθεί στο γήπεδο α) Παμπελοποννησιακό Στάδιο, β) γήπεδο Παναχαϊκής, γ) γήπεδο Φ. Αραβαντινός (Θύελλας). Επίσης σε ένα από τα παραπάνω γήπεδα θα αγωνιστούν και οι φιναλίστ ομάδες που θα προέρχονται η μία από τον Δήμο Αιγιαλείας και η άλλη από το Δήμο Δυτικής Αχαΐας.

Β) Στην Κυπελλούχο ομάδα της ΕΠΣ ΑΧΑΙΑΣ απονέμεται Κύπελλο και τριάντα (30) μετάλλια αμέσως μετά τη λήξη του αγώνα. Στην ομάδα που κατατάσσεται δεύτερη απονέμονται τριάντα (30) μετάλλια και μια τιμητική πλακέτα.

Στο διαιτητή, τους επόπτες και τον τέταρτο διαιτητή απονέμονται από ένα μετάλλιο ή μια πλακέτα.

Γ) Όλοι οι ποδοσφαιριστές που πήραν μέρος στον Τελικό αγώνα καθώς και οι αναπληρωματικοί οφείλουν να προσέλθουν και να παραλάβουν τα μετάλλιά τους και το έπαθλο με πρώτη την ομάδα που ηττήθηκε και δεύτερη τη νικήτρια ομάδα.

Δ) Οι ποδοσφαιριστές που δεν πειθαρχούν σε αυτή την υποχρέωση τιμωρούνται με ποινή αποκλεισμού δύο (2) αγωνιστικών ημερών Πρωταθλήματος ή Κυπέλλου και εφόσον αποδειχθεί υπαιτιότητα του Σωματείου και της Διοίκησης του κατά τη κρίση του Δ.Σ. της ΕΠΣ ΑΧΑΙΑΣ, επιβάλλονται οι ποινές που προβλέπονται από το άρθρο 41 του ΚΑΠ Ερασιτεχνικών Πρωταθλημάτων.

***Άρθρο 12***

***ΓΕΝΙΚΕΣ ΔΙΑΤΑΞΕΙΣ***

Α) Η παρούσα αποτελεί σύμβαση προσχώρησης μεταξύ της ΕΠΣΑ ως διοργανώτριας και των Σωματείων που έχουν δηλώσει συμμετοχή στη διοργάνωση αυτή.

Β) Για κάθε τι που δεν αναφέρεται και δεν προβλέπεται από την Προκήρυξη αυτή ισχύουν τα σχετικά άρθρα του ΚΑΠ.

**Γ) Για την Κυπελλούχο ομάδα της Ε.Π.Σ.Α. την περίοδο 2016-2017 θα καταβάλλεται το χρηματικό ποσό των 1000 ευρώ (σε μορφή οικονομικής ενίσχυσης) για να συμμετάσχει στο Κύπελλο Ελλάδος Ερασιτεχνών Ε.Π.Ο. εφόσον η ομάδα περάσει στον 2ο γύρο της διοργάνωσης.**

Σε περίπτωση που η Κυπελλούχος ομάδα δεν θέλει να συμμετάσχει στις επόμενες φάσεις τότε τα χρήματα θα πηγαίνουν στην φιναλίστ ομάδα του Τελικού εφόσον έχει την δυνατότητα συμμετοχής στις επόμενες φάσεις του Κυπέλλου Ελλάδος Ερασιτεχνών. Εάν δεν επιθυμεί και η φιναλίστ ομάδα να συμμετάσχει στις επόμενες φάσεις του Κυπέλλου τότε δεν θα παίρνει καμία ομάδα το χρηματικό ποσό.

***Άρθρο 13***

***ΠΑΡΑΤΗΡΗΤΗΣ ΑΓΩΝΑ ΚΑΙ ΠΡΟΠΟΝΗΤΗΣ***

Ισχύουν αυτά που αναγράφονται στο άρθρο 9 της Προκήρυξης Πρωταθλημάτων περιόδου 2016-2017.

***Άρθρο 14***

***ΤΕΛΙΚΗ ΔΙΑΤΑΞΗ***

Με την αποδοχή της προκήρυξης τα Σωματεία και τα φυσικά πρόσωπα (ποδοσφαιριστές- παράγοντες κ.λ.π.) ΑΠΟΔΕΧΟΝΤΑΙ ΑΝΕΠΙΦΥΛΑΚΤΑ το Καταστατικό της ΕΠΟ, της ΕΠΣΑ και τους Κανονισμούς που διέπουν το άθλημα.

Για το Δ.Σ./Ε.Π.Σ.Αχαΐας



 Ο ΠΡΟΕΔΡΟΣ Ο ΓEΝΙΚΟΣ ΓΡΑΜΜΑΤΕΑΣ



ΜΠΑΛΑΦΟΥΤΗΣ ΔΗΜΗΤΡΙΟΣ ΜΠΑΣΚΟΥΤΑΣ ΕΛΕΥΘΕΡΙΟΣ